Na podlagi 16. alineje prvega odstavka 44.f člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20 in 152/20 – ZZUOOP), 45.b člena Zakona o zdravniški službi (Uradni list RS, št. 72/06 - uradno prečiščeno besedilo, 68/06 - ZSPJS-F, 58/08, 15/08 - ZPacP, 107/10 - ZPPKZ, 40/12 - ZUJF, 88/16 - ZdZPZD, 40/17, 64/17, 49/18, 66/19) ter z namenom zagotavljanja zadostnih zmogljivosti za pravočasno obravnavo pacientov, obolelih za COVID-19

**\_\_\_\_*(ime javnega zdravstvenega zavoda)*\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID št. za DDV: (v nadaljnjem besedilu: javni zavod)**

in

**\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_ (v nadaljnjem besedilu: sopogodbenik)**

sklepata naslednjo

**POGODBO O MEDSEBOJNEM SODELOVANJU**

1. **člen**

(1) Namen sklenitve te pogodbe je urediti vsa vprašanja v zvezi z vključevanjem sopogodbenika v sistem izvajanja neprekinjenega zdravstvenega varstva oziroma neprekinjene nujne zdravniške pomoči z namenom zagotavljanja zadostnih zmogljivosti za pravočasno obravnavo pacientov, obolelih za COVID-19 (v nadaljnjem besedilu: sistem NZV).

(2) S to pogodbo se pogodbeni stranki dogovorita za:

1. način vključevanja sopogodbenika in pri njem zaposlenih zdravstvenih delavcev v sistem NZV;
2. plačilo za vključevanje v sistem NZV;
3. souporabo prostorov, zaščitnih sredstev, drobnega inventarja in drugih predmetov dela, ki so namenjeni za vključevanje sopogodbenika v sistem NZV;
4. odgovornost za škodo, nastalo pri izvajanju NZV;
5. reševanje drugih vprašanj.
6. **člen**

Pogodbeni stranki ugotavljata, da:

* je sopogodbenik na podlagi Odločbe o podelitvi koncesije št. \_\_\_\_\_\_\_\_ z dne \_\_\_\_\_ pridobil pravico za opravljanje javne zdravniške službe;
* je bila z Odlokom o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20) na celotnem območju Republike Slovenije razglašena epidemija nalezljive bolezni COVID-19;
* obstaja dolžnost koncesionarja, da se vključi v delo pri javnem zdravstvenem zavodu z namenom zagotavljanja zadostnih zmogljivosti za pravočasno obravnavo pacientov, obolelih za COVID-19, ter med sopogodbenikom in javnim zavodom še ne obstaja pogodba o medsebojnem sodelovanju in je zato potrebno skleniti to pogodbo o medsebojnem sodelovanju,
* se ta pogodba sklepa le za sopogodbenika ter zdravnike in/ali doktorje dentalne medicine (v nadaljevanju: zdravniki), ki so zaposleni pri sopogodbeniku in se vključujejo v sistem NZV pri javnem zavodu z namenom izpolnjevanja predpisanih obveznosti sopogodbenika,
* se za namen zagotavljanja drugih zdravstvenih delavcev zaposlenih pri sopogodbeniku (medicinskih sester, zdravstvenih tehnikov in zdravnikov, ki se ne vključujejo v sistem NZV pri javnem zavodu z namenom izpolnjevanja predpisanih obveznosti sopogodbenika) sklene poseben dogovor o začasni prerazporeditvi na delo k javnem zavodu.
1. **člen**

(1) Sopogodbenik se skupaj s pri njem zaposlenimi zdravniki na podlagi te pogodbe vključuje v sistem NZV zaradi izvajanja zdravstvenih storitev in ukrepov z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) Obseg vključevanja sopogodbenika v sistem NZV se določi v sorazmerju glede na obseg programa, ki ga ima posamezen izvajalec, ki se vključuje v izvajanje NZV. Način vključevanja v sistem NZV določa javni zavod v soglasju s sopogodbenikom in ob upoštevanju omejitev, ki izhajajo iz te pogodbe in drugih predpisov, ki urejajo izvajanje NZV ali razporejanje zdravnikov z namenom zagotavljanja zadostnih zmogljivosti za pravočasno obravnavo pacientov, obolelih za COVID-19. Stranki pogodbe se za vsak teden v naprej dogovorita, v katerem terminu in koliko ur se bo sopogodbenik vključeval v sistem NZV skladno z določbami te pogodbe.

(3) V primeru prisotnosti rizičnih dejavnikov na strani sopogodbenika ali pri njem zaposlenih zdravnikov lahko ta zahteva, da se jim omogoči vključevanje iz prvega odstavka tega člena na način, ki pomeni manjše tveganje za okužbo z boleznijo COVID-19 (npr. prerazporeditev v ambulante za posvet po telefonu).

(4) Med rizične dejavnike iz prejšnjega odstavka sodijo predvsem:

* nosečnost;
* jemanje bioloških ali imunosupresivnih zdravil;
* kemoterapija;
* od inzulina odvisna sladkorna bolezen;
* kronična pljučna bolezen ali maligno obolenje, zaradi katerih je zdravstveni delavec bil na katerikoli vrsti protivnetne imunosupresivne terapije v zadnjem letu ali zaradi katerih ima delavec pogosta recidivna vnetja zaradi okužb (kot so KOPB, bronhiektazije, kronična astma na terapiji, pljučna fibroza, druge sistemske avtoimune bolezni na dihalih, pljučni malignom);
* starost nad 65 let.

(5) V kolikor sopogodbenik ali pri njem zaposleni zdravnik noče razkriti točnih okoliščin iz prejšnjega odstavka oziroma obstaja dvom o tem, ali so podane, ga javni zavod napoti k pooblaščenemu zdravniku MDPŠ, ki sporoči svoje stališče o umestitvi delavca v rizično skupino.

1. **člen**

(1) Stranki se dogovorita, da se v sistem NZV na strani sopogodbenika vključijo še naslednji zdravniki: \_\_\_(ime in priimek ter poklic delavca)\_\_\_\_, \_\_\_\_\_\_\_\_\_\_\_\_\_\_\_\_\_in \_\_\_\_\_\_\_\_\_\_\_\_\_\_\_\_\_\_.

(2) V kolikor javni zavod zaradi povečanega obsega dela zaradi zagotavljanja ukrepov preprečevanja širjenja in omejevanja okužbe COVID-19 potrebuje vključitev tudi drugih zaposlenih pri sopogodbeniku (medicinskih sester, zdravstvenih tehnikov in zdravnikov, ki se ne vključujejo v sistem NZV pri javnem zavodu na podlagi prejšnjega odstavka tega člena z namenom izpolnjevanja predpisanih obveznosti sopogodbenika) se bosta sopogodbenik in javni zavod o začasni prerazporeditvi navedenih zaposlenih dogovorila s posebnim pisnim dogovorom.

(3) Za sopogodbenikove zdravnike se smiselno uporabljajo vse določbe te pogodbe, ki veljajo za sopogodbenika.

1. **člen**

(1) Sopogodbenik in pri njemu zaposleni zdravniki se v sistem NZV po tej pogodbi vključuje z zdravniki in drugimi zdravstvenimi delavci javnega zavoda in drugimi koncesionarji po razporedu, ki ga pripravlja odgovorna oseba \_\_\_\_\_\_\_\_\_ skladno z drugim odstavkom 3. člena te pogodbe.

(2) Razpored izvajanja neprekinjenega zdravstvenega varstva pošlje javni zavod sopogodbeniku po elektronski pošti na elektronski naslov: \_\_\_\_\_\_\_\_\_\_\_\_. Razpored se pripravi v skladu z določbami 3. člena te pogodbe in upoštevajoč druge obveznosti sopogodbenika, zlasti ordinacijski čas, v katerem mora biti sopogodbenik oziroma pri njem zaposleni zdravnik prisoten v lastni ambulanti.

1. **člen**

Sopogodbenik in pri njem zaposleni zdravniki se vključujejo v izvajanje storitev po tej pogodbi pod enakimi pogoji za delo kot zdravstveni delavci, zaposleni v javnem zavodu.

**Plačilo za izvajanje storitev po tej pogodbi**

1. **člen**

(1) Sopogodbenik je upravičen do enakega plačila za vključevanje v sistem NZV kot zdravstveni delavci, zaposleni v javnem zavodu. Enako plačilo pomeni, da sopogodbenik za svoje delo oziroma za delo pri njem zaposlenih zdravnikov prejme plačilo v višini stroška, ki bi ga imel javni zavod, če bi bili (sopogodbenik ali pri sopogodbeniku zaposleni zdravniki) zaposleni v javnem zavodu.

(2) Plačilo iz prejšnjega odstavka se v dogovoru z javnim zavodom zviša za vse morebitne dodatne stroške, ki jih ima sopogodbenik z zagotavljanjem naročenih storitev (npr. oddaljen dostop).

(3) V primeru sprejema predpisov, na podlagi katerih je sopogodbenik ali pri njemu zaposlen zdravnik upravičen do višjega plačila za vključevanje v sistem NZV, se pri določanju plačila iz prvega odstavka tega člena upošteva določbe teh predpisov.

1. **člen**

(1) Sopogodbenik je upravičen do mesečnega plačila za izvedbo storitev po tej pogodbi.

(2) Račun za opravljene storitve sopogodbenik predloži javnemu zavodu do desetega dne v mesecu za pretekli mesec.

**Souporaba prostorov, zaščitnih sredstev, drobnega inventarja in drugih predmetov dela, ki so namenjeni za izvajanje storitev po tej pogodbi**

1. **člen**

Sopogodbenik in pri njem zaposleni zdravniki izvajajo storitve po tej pogodbi v prostorih javnega zavoda, razen če se stranki dogovorita drugače (npr. uporaba oddaljenega dostopa in drugih telekomunikacijskih tehnologij).

1. **člen**

(1) Sopogodbenik in pri njem zaposleni zdravniki so pri vključevanju v sistem NZV upravičeni do uporabe ustrezne opreme, prostora za počitek in drugih osnovnih sredstev, potrebnih za izvajanje teh storitev. Sopogodbeniku in pri njem zaposlenim zdravnikom se omogoči dostop do relevantnih baz podatkov, ki so potrebne za izvajanje storitev po tej pogodbi, vključno z bazami podatkov, ki vsebujejo podatke o zdravstvenem stanju posameznikov.

(2) Sopogodbenik in pri njem zaposleni zdravniki so upravičeni do osebne varovalne opreme, potrebne za delo v stiku z okuženimi z nalezljivo boleznijo.

(3) Ustrezne delovne pogoje, ki so med drugim določeni v prvem in drugem odstavku tega člena, je dolžan zagotoviti javni zavod.

**Odgovornost za škodo, nastalo pri izvajanju storitev po tej pogodbi**

1. **člen**

(1) Za nastanek strokovne napake in vso škodo, ki nastane pri izvajanju storitev po tej pogodbi, prevzema odgovornost javni zavod.

(2) Javni zavod odgovarja tudi za škodo, kar vključuje predvsem škodo zaradi okužbe z nalezljivo boleznijo, ki zaradi opravljanja storitev po tej pogodbi nastane sopogodbeniku oziroma pri njem zaposlenim delavcem.

(3) Za škodo iz drugega odstavka tega člena odgovarja javni zavod pod enakimi pogoji in na enak način, kot odgovarja za škodo, ki nastane zdravnikom, zaposlenim pri njem.

1. **člen**

(1) Javni zavod se zaveže razširiti svoje zavarovanje odgovornosti na način, da je z njim zavarovana tudi odškodninska odgovornost sopogodbenika za škodo, ki nastane pri izvajanju storitev po tej pogodbi.

(2) Javni zavod se zaveže razširiti zavarovanje iz prejšnjega odstavka na tak način, da so iz njega izključeni morebitni regresni zahtevki zavarovalnice nasproti sopogodbeniku.

**Druga vprašanja**

1. **člen**

(1) Pogodbeni stranki se zavezujeta, da bosta pri izvajanju določil te pogodbe v celoti spoštovali določila Zakona o varstvu osebnih podatkov (Uradni list RS, št. 94/07 – uradno prečiščeno besedilo) in določila Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ne glede na to ali se bosta z osebnimi podatki seznanili pri neposrednem opravljanju storitev na lokaciji javnega zavoda ali sopogodbenika ali pri nadzoru izvajanja določil te pogodbe ali na kakršenkoli drug način.

(2) Sopogodbenik obdelavo osebnih podatkov izvaja za izpolnjevanje predmeta te pogodbe in jih ne sme izvajati za noben drug namen. Javni zavod sopogodbeniku zagotavlja ustrezne tehnične in organizacijske ukrepe, s katerimi se varujejo osebni podatki, sopogodbenik pa ravna z osebnimi podatki skrbno ter preprečuje njihovo slučajno, namerno ali drugače nezakonito uničenje, spremembo, izgubo, nepooblaščeno razkritje, dostop ali drugo nepooblaščeno obdelavo.

1. **člen**

(1) V primeru, da je pri sklenitvi ali pri izvajanju te pogodbe kdo v imenu ali na račun sopogodbenika, predstavniku, zastopniku ali posredniku javnega zavoda, njegovemu javnemu uslužbencu ali funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je javnemu zavodu povzročena škoda ali je omogočena pridobitev nedovoljene koristi predstavniku, zastopniku ali posredniku javnega zavoda, njegovemu javnemu uslužbencu ali funkcionarju, sopogodbeniku ali njegovemu predstavniku, zastopniku, posredniku, je ta pogodba nična.

(2) Javni zavod ali na podlagi svojih ugotovitev o domnevnem obstoju dejanskega stanja iz prvega odstavka tega člena, ali na podlagi obvestila Komisije za preprečevanje korupcije, ali drugih organov, glede njegovega domnevnega nastanka, prične z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

1. **člen**

(1) Stranki se dogovorita, da v času trajanja te pogodbe ne bosta zavestno in načrtno onemogočali izvajanja posameznih določil te pogodbe.

(2) Stranki bosta spore reševali sporazumno in v obojestranskem interesu.

(3) V primeru, da pogodbeni stranki spora ne rešita sporazumno, je za reševanje sporov iz te pogodbe pristojno stvarno pristojno sodišče po sedežu javnega zavoda.

1. **člen**

(1) Ta pogodba je sklenjena in velja za čas, dokler obstajajo razlogi zanjo, vendar najdlje do trenutka, ko ni več predpisana dolžnost sopogodbenika, da se vključuje v delo javnega zavoda z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) V času veljavnosti te pogodbe se ne glede na morebitna druga veljavna pogodbena razmerja med strankama uporabljajo določbe te pogodbe za vse v storitve, izvedene v okviru vključevanja v sistem NZV.

(3) Ne glede na prejšnji odstavek se v času veljavnosti te pogodbe za plačilo vseh storitev, ki jih opravijo sopogodbenik ali pri njem zaposleni zdravstveni delavci za javni zavod, uporabi določila te pogodbe.

1. **člen**

Ne glede na določbe ZZdrS in ZZDej lahko sopogodbenik od pogodbe enostransko ter brez odpovednega roka odstopi v primeru naslednjih hujših kršitev s strani javnega zavoda:

* če javni zavod odredi delo v nasprotju s sprejetimi predpisi za obvladovanje bolezni COVID-19
* če javni zavod odredi delo, ki ni namenjeno zagotavljanju zadostnih zmogljivosti za pravočasno obravnavo pacientov, obolelih za COVID-19;
* če javni zavod ne zagotovi ustrezne varovalne opreme oziroma drugih ustreznih delovnih pogojev iz 10. člena te pogodbe;
* če javni zavod krši določbo o uravnoteženi razdelitvi obveznosti iz drugega odstavka 3. člena te pogodbe.
1. **člen**

Ta pogodba je napisana *v* \_\_(štirih/dveh)\_\_ enakih izvodih, od katerih prejme vsaka pogodbena stranka po \_\_(dva/enega)\_\_ izvod(a).

1. **člen**

Pogodba je sklenjena, ko jo podpišeta obe pogodbeni stranki, uporablja pa se za vse storitve sopogodbenika, ki ustrezajo njenemu namenu in vsebini, četudi so bile opravljene že pred njeno sklenitvijo.

\_\_(kraj sklenitve)\_\_\_, \_\_\_\_(datum sklenitve)\_\_

|  |  |
| --- | --- |
| Sopogodbenik:\_\_\_\_\_\_\_\_\_\_\_\_\_\_\_\_\_\_ | Javni zavod:\_\_\_\_\_\_\_\_\_\_\_\_\_\_\_\_\_\_\_\_ |